เก็บ 4 หุ้นตัวแม่ ลุ้นมาตรการกระตุ้นศก.จับตา 3 บจ.เด่น ปิโตรฯ หนุนหุ้นไทยฟื้น
โบรกฯแนะ 4 หุ้น ค้าปลีกและท่องเทียว ได้ผลบวกมาตรการกระตุ้นศก.ปลายปี เชื่อหุ้นปิโตรฯ, กลุ่ม Commodities Play ดันตลาดหุ้นไทยฟื้นตัว
6 ธ.ค. 2559

บล.โนมูระ พัฒนสิน ระบุในบทวิเคราะห์ (6 ธ.ค.) แนะนำกลยุทธ์การลงทุน : OPEC ปรับลดกําลังการผลิตครั้งแรกในรอบ 8 ปี กระตุ้นราคาน้ำมันดิบฟื้นตัวแรง เพิ่มจิตวิทยาบวกต่อหุ้นปิโตรเลียมขั้นต้น (PTTEP, PTT) และส่งผลบวกต่อราคา Natural Gas ทํา High รอบ 2 ปี หนุนการตัดสินใจขยายโครงการ LNG เพิ่มเติมในอนาคต เป็นบวกต่อ STPI ผสานแรงเก็งกลุ่ม Commodities Play อื่นๆ (IVL, PTTGC, VNT, SCC, BRR) คาดช่วยผลักดันตลาดฟื้นต่อ
ส่วนปัจจัยในประเทศรอลุ้นมาตรการกระตุ้นเศรษฐกิจปลายปี คาดบวกโดยตรงต่อกลุ่มค้าปลีกและท่องเทียว (ROBINS, HMPRO, ERW, MINT) สําหรับนักลงทุนระยะกลางและยาว แนะสะสม Portfolio Top Picks DEC 2016 : BRR, PSTC, STPI, ADVANC, ROBINS, NYT เด่น
 
หุ้นเด่นสัปดาห์นี้
1) BRR (ราคาเป้าหมาย 16.30 บาท) : ราคาน้ำตาลอยู่ในระดับสูง ผสานโรงไฟฟ้าชีวมวลหนุนกําไรฟื้นตัวเด่น
2) STPI (ราคาเป้าหมาย 15.00 บาท) : โครงการ LNG คืบหน้าตามคาด + บริษัทเน้น Recurring Income เพิ่มขึ้น
3) PSTC (ราคาเป้าหมาย 1.02 บาท) : ผลประกอบการพ้นจุดต่ำสุด ใกล้จุด COD เพิ่มอีก 24MW สู่ 30MW